
Rocco Franken, Rey di Tumba di Aruba 




DEN fin di siman tabatin e Festival di Tumba cual tabatin como 
ganador absoluto Rocco Franken, Rey di Tumba di Aruba. 

E resultado completo tabata: tumba chistoso 
“Bay puntra bo mama” di Rupi Rupi cu Aiwalos Band; 

Mihor areglo tumba “A” di Dwight Feoneta; 
best costume Maryann Rodriguez; 
cantante popular Jerino Ridderstap; 

Banda mihor uniforma Foutizay su Orkesta; 

5 lugar Maryann Rodriguez “Bisiña” Buleria 
4 lugar Edward vd Biezen “Grandi den Caya Grandi” DFS; 

3 lugar Jerwin Hernandez “Saca mi cara”DFS; 

2 lugar Jerino Ridderstap “Positivo” DFS; 

Rey di Tumba Roderick Rocco Franken “Aruba Ariba” cu Buleria. 

^Parjamentario Arthur Dowers^AVP); 

Minister President 
a traiciona pueblo 
parando banda 
ladronnan di oro 

Parlamentario Arthur Dowers (AVP): Falta aclaracion riba caso di transportacion di oro 

Minister President a traidona pueblo dor di 
para banda di ladronnan di oro Venezolano 



A bin haya sa cu di Aruba tabata trans- 
porta oro procedente for di Venezuela pa 
Europay despues esaki tabata bay pa otro 
partinan di mundo. Tur cos tabata keto y 
algun luna atras a detene un persona aki 
na Aruba. 

E persona aki ta Toro Rodriguez, body- 
guard di Minister President Wever-Croes. 
E tempo aya Minister President a crea e 
impresion, mescos cu el a haci na varios 
otro ocasion, di no conoc’e. 

A publica diferente potret di Minister 
President cu e sospechoso aki, despues a 
resulta cu e persona aki ta bodj/guard di 
su persona. 

E tema di oro, traficacion di oro ilicito for 
di Venezuela a capta atencion un biaha 
mas despues di un publicacion y investig- 
acionnan basta profundo. Esaki a mustra 
riba e hecho cu e forma con ta opera e 
transporte di oro aki ta un forma conoci 
pa pais Venezuelay nan ta haci maluzo di 
nos teritorio cu cooperacion di hendenan 
na Aruba mes. 

E ta hopi lamentabel, pero e parti mas 
lamentabel ta cu Minister Presidente, Eve- 
lyn Wever-Croes, tin hendenan rond di dje 
ta coopera cu esaki. E parti mahos di tur 
esaki ta cu na momento Gobierno Venezo- 
lano a purba di daña nomber di Aruba, a 
purba di duna e impresion cu pais Aruba y 
Corsou lo t’esun bezig ta coopera pa saca 
cosnan di nan pais_y perhudica nan, segun 
Parlamentario di fraccion di AVR mr. drs. 
Arthur Dowers. 


Evelyn Wever-Croes t’esun cu a brasa Go- 
bierno Venezolano, a brasa Maduro y su 
hendenan y a core bisa cu si ta berdad cu 
ta falta di e Gobierno anterior. Despues a 
bin resultado cu e Gobierno anterior no 
tabatin nada ke haber cun’e, sino hende- 
nan yega na Evelyn Wever-Croes t’esnan 
cu ta ocupa nan mes cu transporte di e 
productonan aki. 

Fraccion di AVP a compronde cu e com- 
pania di Rodriguez ta pa oro, cual ta pa 
transporta oro for di Venezuela. E compa- 
nia aki ta registra na Arulex Building unda 
tin e oficina di Evelyn Wever-Croes. E ta 
bodyguard di Evelyn Wever-Croes y e no 
por bisa di no tabata sa di e transporte 
ilicito aki. 

Tambe tin indicacion cu mas persona, hasta 
ambtenaar, tabata envolvi den e transporte 
di oro cu e persona aki. Tur e personan- 
an aki tambe ta liga na partido MEP y n’e 
Minister President. Parlamentario Dowers 
kier sa cu ora esaki tuma lugar, con e tin 
curashi di sali pafo y daña nomber di bo 
pais, siendo si a puntra esnan cerca di bo 
cu ta haci e transporte di oro aki y si bo 
a puntra cualkier otro persona cu tin un 
poco tino con e situacion na Venezuela ta 
funciona nan lo splica bo bon bon cu ta 
hendenan yega n’e Gobierno. 

T’e gobierno mes t’esun cu tabata or- 
ganisa transporte di oro aki y no mester 
a baly daña nomber di pais Aruba. Bo no 
mester a lastra nos pais manera bo a lastra 
nos Gobierno anterior. 

“Bo a bin haci comosifuera cu nos tabata 
coopera cu algo cu no ta cuadra, siendo 
cu e Gobierno actual di Venezuela hunto 
cu bo hendenan t’esnan cu tabata ocupa 
nan mes cu transporte oro.” 


Den e documento di Douane ta poni e 
nomber di esun cu ta transporta e oro ta 
Aruba Security Academy y con ta posibel 
cu un compania tambe registra na Arulex 
Building, cu a cera na 2004, su nomber 
ta riba e facturanan cu ta transporta e oro 
aki. Kico mas tin ty tras, pasobra esun 
cu ta haci esey ta Rodriguez pa oro. Ta 
uzando un compania registra na oficina di 
Evelyn Wever-Croes y no ta existi mas pa 
transporta oro. Nan kier a camufla cierto 
cos y ta spera cu e investigacion aki por 
sigui p’asina haj/a un indicacion mas pro- 
fundo ken mas ta meti. 

Fraccion di AVP tin indicacion cu tin mas 
hende cu tabata ocupa cu transporte di 
oro. E pregunta t’e ora ey kico nan a gana 
di esaki, kico tabata e probecho di esaki. 
Ta importante pa sa si nan ta haci maluzo 
di nan posicion y funcion como ambtenaar 
pa j/uda facilita e transportacion di oro. 

E informacionnan cu e fraccion di AVP ta 
hendenan di MEP rond di e oficina di Min- 
ister Presidente. A pasa I aña caba y ta 
spera cu Ministerio Publico por duna un 
claridad riba esaki, pero tambe ta spera cu 
no ta investiga solamente e bodyguard di 
Evelyn Wever-Croes. Tambe pa investiga e 
otronan cu ta menciona_y envolvi den trafi- 
cacion di oro, facilita esnan na Venezuela 
cu tabata liga na Gobierno pa por saca oro 
di ej/nan. 

A saca excusa pa ataca nos pais_y lamenta- 
blemente e Minister President di Aruba cu 
mester a scoge pa para banda di e pueblo 
di Aruba, a scoge pa para banda di un gru- 
po di hende cu tabata ocupa nan mes pa 
daña nos imagen. 

Por mira den tur publicacion prueba cu ta- 
bata ocupa nan mes cu traficacion di pro- 
ductonan ilicito for di pais Venezuela. 
Parlamentario Dowers ta haya cu esaki ta 
un traicion contra e pueblo di Aruba. 

Incertidumbre pa cuponan di trabou 

Entre 200 pa 300 trahador por perde 
trabou den sector comercial y turistico 



Pa: Victor (Toko) Winklaar 


SECTOR comercial ta enfrentando varios reto financiero 
pa algun luna caba caminda e decision di Gobierno pa 
aumenta BBO ya caba tabatin su influencia negativo riba 
benta di varios producto cu a pone cu hopi compania, 
sigur e ‘wholesalernan’ a conoce un margen di ganashi 
mucho mas abou cu e añanan anterior. 

Fuera di e aumento di BBO cu ta haci e productonan 
mas caro, e Reforma Fiscal cu Gobierno a introduci en- 
trante 1 di januari 2019, ta mustrando caba den e prome 
simannan di e aña aki, un caida formal. 

Sigur ora cu analisa cu ta net den e periodo alci caminda 
Carnaval ta un di e periodonan cu ta mira un ganashi ad- 
ecuado mescos cu e temporada di fiestanan di fin di aña, 
comerciantenan ya ta sinti e efecto di e Reforma Fiscal 
riba cantidad di producto, afecta e ganashi cu a spera di 
lo a ricibi. 

Pa algun comerciante ya caba ta preparando p’e scenario 
caminda lo tin cu manda un grupo di trahador cas mi- 
rando e caida formal den benta di nan productonan. 

Un desaroyo cu comerciantenan ta lcere lo bay bira ainda 
mas severo ora cu Gobierno introduci mas medida como 
parti di su Reforma Fiscal cu lo sigui afecta e sector com- 
ercial formalmente. 

Un comerciante ya cabata a anticipa cu dentro di algun 
luna e lo tin cu manda entre 20 pa 30 trahador cas mi- 
rando cu su ganashi y entrada ta sigui nota caida den 
solamente e prome 4 simannan di e aña nobo aki. 

E caida aki lo sigui manifesta su mes gradualmente se- 
gun e dianan ta pasando ya cu no solamente e impuesto 
adicional cu a aumenta riba principalmente bebidanan 
alcoholico y otro productonan, ta hunga un rol grandi cu 
consumidornan tambe tin menos placa pa gasta, esta pa 
cumpra productonan cu antes no tabata un problema pa 
nan cumpra. 


Informacionnan ricibi for di e sector turistico ta mustra 
cu den e sector hotelero tambe ta anticipa cu lo tin cu 
manda trahadornan cas mirando e desaroyonan comer- 
cial cu ta tumando lugar actualmente dor di e medidanan 
impone pa Gobierno den ultimo 7 luna. 

Nan ta mirando caba cu e aumento di prijs riba varios 
producto cu nan tin cu sirbi turistanan y cu a conoce un 
aumento drastico, ta pone cu turistanan ta cumprando 
menos den e hotel y ta busca otro alternativanan pa yega 
na productonan cu nan ta desea pagando menos e ora. 

Den comunidad mes AWEMainta a ricibi cantidad di re- 
accion di trahadornan cu ta traha y ta sigura nan salario 
a base di comision, cu e comision aki a conoce un caida 
drastico den e dos ultimo lunanan di 2018, mientras cu 
2019 a habri hopi slow mes y benta ta canando cu hopi 
lento y nan a mira otro reduccion di nan comision den e 
prome luna di 2019. 

Informacion ricibi for di sector comercial ta mustra cu 
tin algun compania ya caba a cuminsa reuni siman pasa 
cu trahadornan riba e ultimo desaroyonan caminda a 
duna un splicacion riba desaroyonan cu tin y posibel 
consecuencianan di esaki pa interes di e trahadornan. 

Sin duda cu ta reina un ambiente di incertidumbre den e 
sector comercial y laboral ya cu den e sector di construc- 
cion tambe ta anticipando cu lo no bay tin mucho activi- 
dad caminda companianan aki lo por conoce un periodo 
caminda lo no tin mucho trabou pa haci ya cu e recesion 
causa pa medidanan di Gobierno, ta pone cu lo no tin 
mucho inversion pa 2019. 

Ta tin acerca cu ya caba ultimo raportnan di Banco Cen- 
tral riba e desaroyo financiero y economico ta mustra 
poco actividad y sin mucho indicacion cu esalci lo dre- 
cha riba corto tempo, sigur ora cu Gobierno pa medio 
di Prome Minister, ya caba a anuncia cu dentro di algun 
luna lo introduci di dos y di tres parti di e Reforma Fiscal. 

Abogado mr. Zulaika Marchena di Robby Di Vecchia 

OM a viola derechonan 
fundamental scuchando 
di Vecchia prome como 
testigo y despues acusado 


HOPI conoce e frase: bo tin e 
derecho di keda keto, cualkier cos cu 
bo bisa por y lo wordo uza contra bo 
den Corte, bo tin derecho riba Abo- 
gado, si bo no por “afford” uno, uno 
gratis lo wordo apunta pabo.” Den 
e proceso penal e ta forma un parti 
escencial di e principionan di ley pe- 
nal. Un di e derechonan mas cuida 
pa por sigura un proceso husto. Esaki 
ta e splicacion cu abogado mr. Zulai- 
ka Marchena a cuminsa defensa di su 
cliente Robby di Vecchia den e caso 
IBIS. Pakico e ta bisa esey? E1 a yega 
cu tur lolce cu a sigui despues tabata 
un violacion di e derechonan princi- 
pal di un sospechoso. 

Durante tratamento di e caso e Abo- 
gado a bisa cu e derecho ariba men- 
ciona t’asina hopi protegi pa ley cu 
Ministerio Publico por wordo declara 
inadmisibel den su demanda, si viola 
e derecho aki. Tampoco por scucha 
un persona como testigo y despues 
su declaracion pa huzg’e y condon’e 
a base di esey. E1 a señala diferente 
veredicto cu tin di e indole aki den 
Reino Hulandes. “Den e caso aki di 
mi cliente tambe tin un violacion 
flagrante di principionan di un bon 
proceso penal. E1 a menciona por 
ehempel e peticion cu a wordo haci 
pa tap su telefon pa graba comber- 
sacionnan telefonico. Un conclusion 
cu hopi tempran den e investigacion 
su cliente tabata un sospechoso, sigur 
prome cu 23 di maart, 2017. 


Esaki ta visto tambe den e forma cu 
preguntanan a wordo haci den e in- 
terogacion di dia 26 di mei, 2017. E 
preguntanan ta mustra claramente 
cu tin e sospecho cu Di Vecchia a 
comete un acto castigabel. 

Apesar di esey, su cliente a wordo 
scucha como TESTIGO. E1 a wordo 
bisa cu e mester papia tur e berdad, 
di lo contrario e por wordo persigui 
pa testimonio falso. Pero su mesun 
derechonan tambe a wordo viola pa- 
sobra e derecho di lceda keto pa no in- 
crimina su mes ta un di su derechonan 
si e tabata un sospechoso. 

E1 a wordo puntra con e cos tabata 
bay cu e peticionnan cu e tabata haci 
y esaki a wordo uza den tur e inves- 
tigacion cu a sigui y contra dje tambe. 
E conclusion ta cu e investigacion di 
e forma alci a wordo mancha pa cual 
e Abogado a pidi Corte pa declara 
OM inadmisibel den su demanda, of 
al menos no inclui ningun di e de- 
claracionnan cu su cliente a duna sin 
cu prome a informe cu e tin derecho 
di lceda lceto. Pues tur declaracion cu 
a wordo duna prome cu 17 di janu- 
ari, 2019. 

Banda di e aspecto ariba menciona, 
tambe Abogado Marchena a splica cu 
den e caso aki no por papia tampo- 
co di prueba legal y convincente cu 
a comete un delito (soborno). Pues 
nada cu por yega na condena Di Vec- 
chia. 



Den e caso aki e acusado a haci un tra- 
bou pa e mandatario na su cas, lcende 
e conoce for di chikito, y a dun’e un 
descuento. OM ta di pensamento cu 
el a duna e descuento pasobra e ta- 
batin mester di un fabor encuanto e 
dispensacion pa un empleado di dje. 
E descuento alci wordo duna basa 
riba nan amistad. Si OM ta pensa 
otro, nan mester proba den forma le- 
gal y convincentemente (sinningun 
duda) cu e descuento a wordo duna 
solamente pa influencia e forma con 
e Minister ta haci su trabou. OM no 
a tene na cuenta e relacion di amis- 
tad di añanan largo, cu ta bay un gen- 
eracion atras; y e propaganda cu su 
amigo Paul Croes lo haci p’e y a haci 
tambe. 

E amistad ta existi entre mayornan di 
Paul Croes y Robby di Vecchia, pues 
di prome cu el a drenta politica. 
Fiscal a pidi pa e acusado aki Robio 
Di Vecchia, mescos cu pa Fernando 
Latoracca, 40 ora di trabou pa comu- 
nidad of 20 dia cera; 2 luna condicio- 
nal cu un tempo di prueba di 3 aña. 
Dia 22 di februari awor lo tin senten- 
cia den e casonan IBIS. 

Mucha di 9 aña ta dal su cabes contra un tubo na veld di Tanki Leendert 


DIASABRA atardi pa mas o menos 5:25 Polis y tambe 
ambulance ta bay veld di Tanki Leendert, esun cerca di 
Matadera. 

Prome informacion a bisa cu un mucha a cay di hal- 
to, o sea for di tribuna. 

Na yegada di patruya di Noord, nan ta constata cu esey 
no tabata e caso. Lolce a sosode ta cu un mucha homber 
di 9 aña di edad tabata hungando, y lo a bay dal su cabes 
contra e tubo cu ta separa e veld y e tribuna. 

Pa falta di mantecion e wayanan no tey mas n’e tubo, y 
como adulto bo ta sak y pasa abou. Como mucha si e ta 
hopi cortico no ta problema, pa mala suerte e hobencito 
alci ta net e altura y no a mira e tubo. 

Dor di e golpi el a haya un kap serio riba su wowo drechi 
cu a sangra basta. Su tata tabatin e drumi riba su scochi, 
wardando ambulance. 

Na yegada di ambulance, e Paramediconan mesora a 
pone riba e stretcher y despues di un rato a sali cune 
direccion Hospital. Nos ta desea e hobencito un pronto 
recuperacion. 




BUILT 


PROUD 


YEARS 


j| or 100,000 Km 
WARRANTY* 


New Engine! 

New Transmission! 


FIGO 


from 28 ofJanuary 
till 9ofFebruary 


DRIVE 'EVENT 


Starting from 
awg 545. 00 p.m.** 


Book your test drive at www.yrausquin.com/awemainta or call 524 4488. 


524 4488 

drive@yrausquin.com 
www.yrausquin.com 
Q yrausquinaruba 
[g] @yrausquinaruba 




Go Further 


♦Limited Extended Warranty (Premium Care) of 5 years or 100.000 km, whichever comes first. **Monthly payment is based on the 2019 Ford Figo Trend 4-door manual transmission of AWG 30,210.00 
including BBO/BAZV/BAVP with 0 down payment financed for 6 years at 6% APR with Caribbean Mercantile Bank N.V. 

ELMAR mester a drecha waya cu 
tabata colga abou riba caminda 



DIADOMINGO madruga informacion a 
drenta di un waya colga hopi abou riba caminda 
di Kudawecha, esaki tabata practicamente riba 
caminda. Autonan mester a desvia ora a tope. 
Parce cu a bisa Polis y despues Elmar. 

Na yegada personal di Elmar riba piket a cumin- 
sa traha riba e problema, evitando un desgracia. 



60 A1ESTER D/ WASTE BUCKET RESIDENCIAL 
OF COMERCIAL? 

20 yrd 

Despues di scucha tiro 
a detene dos hoben 
riba parkeerplaats di 
Arubus na Playa 



DIASABRA anochi den careda di 10:45 un empleado di Arubus a 
bisa cu el a scucha algun tiro biniendo di e parkeer plaats. 

Mesora algun Polis cu ta core rond riba bicicleta y otronan di Team di 
Aresto a yega riba e parkeer plaats. 

Ey nan ta topa cu dos hoben, y despues di e listranan, ta haya dos 
arma. 

N’e sitio no por a mira e tipo di arma, y si ta trata di arma real of Airsoft. 
Un poco mas panort di unda a detene e dos hobennan tabatin un 
Toyota Tercel color berde cu lo ta pertenece na un di nan. A pidi pa 
transportwagen cu a yega y den algun minut cu velocidad basta halto 
a sali direccion Warda di Polis Playa. Takelwagen tambe a wordo pidi 
pa bay cu e auto. 

No tin lugar na niun Warda di Polis pa pone ni un scooter 

DIASABRA marduga despues cu Polis a detene 
un homber, a sinta cu problema di e vehiculo cu ta 
keda atras. Agentenan policial diariamente ta haya 
nan confronta cu e problema aki, esta cu ta pidi 
takelwagen pa un motibo of otro. Pero n’e me- 
sun un momento nan ta puntranan bek, “Boso tin 
lugar pa pone e auto ey?”. 

Actualmente na Aruba no tin ni un pidi espacio 
habri na un Warda di Polis pa pone ni un scooter, 
mucho menos un auto. 

E situacion aki no solamente ta haci’e dificil p’e 
agentenan policial riba caya haci nan trabou efici- 
entemente, pero ta demotiva nan tambe. 

Autonan cu no por keda riba caya at all, mester 
laga nan baly. Ta duna nan un boety ta cla, pero 
nan ta keda riba caya,y si nan causa un accidente, 
e otro partido cu si tin tur papelnan na ordo ta sali 
perhudica. 

Algun dia pasa, durante control di trafico na Santa 
Cruz masha hopi auto a wordo controla, hopi no 
por ta riba caminda, pero kico haci? Ta di laga nan 
sigui pa so no tin lugar niun caminda. Mayoria di e 
autonan aki no tabatin Keuringskaart na ordo. 

Diasabra madruga na Fantastic Garden agentenan 
policial tabata man na cabes despues cu a detene 
un homber kende a menasa su pareha cu mortoy 
a bati’e. Pakico? 

P’e motibo cu e auto un Nissan March di e homber 
cu a keda atras no tin lugar na niun Warda di Polis 
p’e baly, y e ta un auto cu mester haci mas inves- 
tigacion riba dje. 

E otro problema cu tambe ta ca \y pa’ agentenan, si 
algo pasa e vehiculo kita di e persona, ta nan lo t’e 
promenan pa wordoyama. 

Cuerpo Policial hunto cu Minister di Flusticiay nos 
ta pensa DOW tambe, lo mester sinta na mesay 
busca un area grandi pa cera, pa hiba tur vehiculo 
kita di caminda. 

Otro opcion ta, vehiculonan cu tin X tempo benta 
na Wardanan di Polis haci algo cu nan, busca un 
machine di machica e autonan y t’asina bo ta re- 
solve e problema di espacio aki pa semper. 

Otro solucion haci un dia di vindishiy tur esaki ta 
placa extra pa Cuerpo Policial mes,y bo ta crea es- 
pacio. Claro mester pone tur cos riba papel prome. 

Solucion tin, pero e boluntad mester. 


FRASA INTERNATIONAL TRADING N.V. 

CAREER OPPORTUNITY 

Frasa International Trading N.V. is looking for a 

Junior Buyer 

Goal: 

To support the procurement ond logistics function ensuring availability of products by maintaining 
efficient purchasing practices 

Job Description: 

An effective Junior Buyermusf balance the goals and agendas of international brand owners with the sales 
and service abilities of Frasa international Trading N.V, (Frasa) 

Job Responsibilities indude: 

* Creating orders, update records, and review of Inventory and logistics. 

* Coord; n ate contai ner rel ease and off loadi ng with a ppropriate team. 

* Create cost cakuiations working with information on invoices, BOL, and other Government 
documents. 

* Monitor and provide analysis on cost and prices . Disseminating information to related teams keeping 
all parties informed, 

* Use receiving slips to manage FIFO/FEFO of products, 

* Oversight of container damages and daims to suppliers as well as product recall requests. 

* Work directly with Buyers and Accounts Payables to ensurethat supplier payments and prepayments 
are prioritized according tothe department's needs. 

* Coordinate and disseminate information relating to lead times and pending orders with Sales Reps 
allowing forunderstanding of the suppiy chain at all levels with all employees. 

Job Requirements: 

* Completed H AVG/VWO education or simi lar trai nin g 

* Previousexpenence in Accounting and/or Administration 

* Good interpersona! skiils and the ability to communlcate in Engllsh, Papiamento, Spanish and Dutch - 
tn writing and verbally 

* Willingnesstobe opento learningand growing 

* Interpersonal skilisto work asanintegral part of a team 

* SkiNed in Microsoft Ofhce, with strong knowledge of Excel 

Join ourteam of friendly professionals! 

We offer competitive wages and excellent working conditions, 

If you are interested please send your appiication to Human Resources Department hr@frasa3ruba.com 

only short listed applicants will be contacted. 

Pick up lastrando boto a accidenta riba Green Corridor 




DIADOMINGO mainta pa mas o menos 
10:30 Polis a wordo manda pariba di e ro- 
tonde di Seroe Tijshi, caminda un pick up 
lastrando un boto a bolter. 

Mesora patruya di Santa Cruz a bay n’e sitio, 
y pazuid di caminda ta haya e pick up, un 
Ford Ranger y e boto benta den e matanan. 
Durante cu e incidente a sosode tabatin 
hende den boto, y esald tabata e preocupa- 
cion momento cu e informacion a drenta. 
Pero danki Dios a resulta cu nan tabata 
ok, algun rasca, pero nada di gravedad. E 
boto lo a caba di wordo saca for di lama 
y nan tabata direccion Seroe Pita cune. 
Dado momento algo a bay robes, posible- 
mente peso of grandura di e boto y trekker a 
bay di banda causando e incidente. 
Ambulance a presenta tambe n’e sitio pa un 
control, pero esald no tabata necesario. Polis 
di Trafico tambe a yega pa tuma datos. 


Homber deten pa 
agredi y menasa 
su pareha cu morto 

DIASABRA madruga den careda di 12:15 
Polis ta bay Bushiri, unda tin algun container 
cerca di Chines. Eynan lo tin un dama y nan lo 
tin e menasa. 

Na yegada di patruya, e dama ta conta Polis cu 
su pareha, un conoci di Polis lo a dal y menasa 
su persona y tambe su amiga cu morto. 

E homber ald durante cu Polis tabata tumando 
datos di e caso, e ta bolbe pasa y menasa su 
pareha. 

Mesora Polis a bay su tras y ta pare dilanti Fan- 
tastic Garden y ta detene pa menasa di morto. 
E1 a wordo poni den boei y a pidi transportwa- 
gen. Durante cu e tabata den boei, un conoci di 
dje a pasa y el a bisa e conoci pa bisa su chick 
bay Warda di Polis y bisa nan lage bay. Cu 
otro palabra p’e chiclc revoca su denuncia. E1 a 
wordo transporta pa Warda di Polis na Playa. 

Rapid Response Team a detene 4 persona pa hincamento 




AYERA diadomingo atardi pa 4.10 Centrale 
di Polis a haya un yamada di Central di Alar- 
ma poniendonan na altura cu un hincamen- 
to a tuma lugar na altura di Cas di Cultura. 
Mesora ta despacha patruyanan pa dicho 
lugar. Eynan ta bin encontra un mucha 
homber hinca cu a declara cu tres mucha 
homber a hinlce y a duna descripcion di e 
tres sospechosonan. 

Mesora otro patruyanan a cuminsa un buske- 
da den becindario. Un rato despues Rapid 
Response Team ta meld na Central di Polis 
cu den Anasastraat nan a encontra e mucha 
hombernan cu ta cuadra cu e descripcion y 
ta detenenan hunto cu un mucha muher y 
a hibanan Warda di Polis pendiente di mas 
investigacion. 

Tremendo trabao di patruyanan di Oranjes- 
tad conhuntamente cu Rapid Response Team. 




Stichting Fundacion Cas pa Comunidad Arubano, is een stichting die ten doel heeft in het belang van de volkshuisvesting en 
wijkvoorzieningen werkzaam te zijn in Aruba. Hoofdactiviteiten zijn: Kredietverstrekking voor bouw en koop van eigen 
woning; Verhuurvan sociale huurwoningen en overige panden; Projectontwikkeling, directievoering en toezicht van 
woningbouwprojecten; Onderhoud en renovatie van woningen; Bewonersbegeleiding en wijkbeheer, 
Verzekeringsbemiddeling voor eigen klanten en Makelaardij. 

Wij zijn op zoek naar een full time: 

Manager Projectontwikkeling Directievoering en Toezicht 

Als Manager Projectontwikkeling Directievoering en Toezicht bent U verantwoordelijk voor het doelmatig organiseren en 
leiden van de activiteiten van de afdeling, zodat de voorbereiding en de uitvoer van FCCA woningbouwprojecten goed en 
conform planning verlopen. Defunctie ressorteert onder de Hoofd Bouwtechniek. Innovatie staat bij het uitoefenen van 
dezefunctie centraal. 

Uw werkzaamheden als manager bestaan onder andere uit: 

Het assisteren en ondersteunen van de Hoofd Bouwtechniek bij het opstellen van het beleid; 

Als waarnemer van Hoofd Bouwtechniek, het coordineren en uitvoeren van alle activiteiten van de afdelingen 
Bouwbegeleiding, Begroting enTaxatie en Onderhoud en Renovatie. 

Het opstellen van het afdelingsbudget; 

Het analyseren en adviseren over nieuwe en duurzame bouwsystemen aan de Hoofd Bouwtechniek en de 
Directie; 

Periodiek schriftelijk rapporteren over de bouwprojecten en verbeteringsvoorstellen doen; 

Het opstellen van bouwovereenkomsten en het uitvoeren van complexe constructieberekeningen; 

Het uitvoeren van kostencalculatie, het vaststellen van prijzen ten aanzien van bouwprojecten en het maken van 
projectramingen; 

Het onderhouden van contacten met overheidsinstanties, de nutsbedrijven, aannemers, projectontwikkelaars, 
architecten en adviseurs met betrekking tot de voorbereiding, uitvoering en afsluiting van projecten; 

Functie-eisen: 

Een afgeronde HBO —opleiding Bouwkunde aangevuld met project bouwmanagement; 

Minimaal 5 jaar relevante werkervaring in een leidinggevende functie; 

Heeft kennis van energiezuinige- en duurzame bouwsystemen; 

Is in staat om constructieberekeningen uit te voeren en beschikt over goede kennis van UAR en UAV; 

Goede vaardigheden in AutoCAD tekensoftware, MS Project, PowerPoint en Excel; 

Beschikt over uitstekende leidinggevende, planning, organisatorische- en rapportagevaardigheden; 

Goede communicatieve vaardigheden in woord en schrift in het Nederlands, Papiaments en Engels; 

Is creatief en innovatief. 

Wij bieden: 

Een uitdagende functie in een succesvolle bedrijfsomgeving. Daarnaast een arbeidscontract conform de Arubaanse Wet en 
een salariéring met goede arbeidsvoorwaarden conform de FCCA rechtspositieregeling. 

Interesse in deze vacature? 

Stuur je motivatiebrief en curriculum vitae uiterlijk 15 februari 2019 naar mail@fcca.com t.a.v. Veronie Vingal, Hoofd 
Human Resources. Voor meer informatie over de functie kun je bellen naar Jose Paula Hoofd Bouwtechniek op 
telefoonnummer 5223222. 

Lider di fraccion Marlon Sneek 

Canasta basico no tin proteccion contra aumento di BBO 


Minister di Finansa e siman aki a hasi bunita durante 
conferencia di prensa anunciando cu gabinete Wever 
Croes lo bay amplia canasta basico y cu su gobierno 
lo amplia e control riba productonan di canasta ba- 
sico pa proteccion di comsumido. 

Lider di fraccion di AVP den Parlamento, sr Marlon 
Sneek a mustra cu un biaha mas ta keda confirma 
pa mesun gobierno aki, cu gobierno no ta sincero cu 
pueblo y ta hunga weganan politico cu mas bien ta 
mustra riba insulto contra pueblo. 

“Minister Ruiz Maduro a bin papia bunita di canasta 
basico, un arma cu su gobierno kier usa pa mustra cu 
nan ta Sali na vanguardia di pueblo, pa evita abuso 
di prijs ya cu tur producto den canasta basico na tur 
supermercado of cualkier otro negoshi, mester tin 
mesun prijs stipula pa gobierno. 

Cu determinacion minister ta mustra cu departa- 
mentonan di gobierno lo hiba un control estricto 
pa percura pa pueblo wordo protehi contra cualkier 
iregularidad di prijs riba productonan den e canasta 
basico. 

Ta mesun minister al<d tambe, hunto cu su prome 
minister Evelyne Wever Croes, durante di campaña 
electoral a sigura pueblo cu nan gobierno lo solucio- 
na e situacion di finansa publico sin cu mester tuma 
medida, pero e prome decision di e actual gobierno, 
tabata di implemente un serie di medida cu a ranca 
placa for di cartera di pueblo. 

Canasta basico en berdad ta pone cu tur negoshi cu 
ta bende e productonan ald, mester tene nan mes na 
e prijs stipula y caminda pueblo por cumpra e pro- 
ductonan aki cu mesun prijs tur caminda. 
Sinembargo realidad di productonan den canasta ba- 
sico no ta gobierno ta stipula esaki pero comercian- 
tenan cu a informa gobierno e prijs aceptabel cu nan 
por bende e productonan al<d y una bes cu esaki tuma 
luga, no por cambia prijsnan aki te cu otro anuncio 
oficial. 

Pero aki nos tin cu mustra cu ora cu stipula e prijs di 
e productonan aki, ya caba comerciantenan a adapta 
e ciclo di aumento di BBO cu gobierno a introduci na 
luna di juli di 2018, pues ta gobierno mes ta e prome 
cu a percura pa prijs di e productonan aki aumenta 
formalmente. 



Ta bin acerca cu den e canasta basico tin productonan 
cu hopi famia no ta cumpra na gran esacala y cu ta 
limita e bentahanan cu pueblo lo tin cu e canasta 
basico aki. 

Minister Ruiz Maduro su gobierno mes no a proteha 
pueblo contra aumento di prijs di e productonan aki 
cu tin cu pasa den diferente ciclo di BBO cu gobierno 
a dicidi di introduci y impone riba pueblo pa asina 
haya 130 miyon florin extra pa caha di gobierno. 
Awor tanto Minister como gobierno MEPORRED ta 
trata di usa canasta basico como un alivio pa pueblo 
pero e realidad di e caso aki ta cu ta gobierno mes a 
hinca pueblo den un crisis di inflacion sin misericor- 
dia cu a crea situacionnan dificil pa hopi famia. 

E tipo di maniobranana ki ta tipifica e maneho di e 
actual gobierno pa falta di vision y falta di sinceri- 
dad, a crea un crisis financiero pa pueblo cu lo sigui 
bira ainda mas serio den lunanan nos dilanti,” Parla- 
mentario Marlon Sneek a declara. 

Durante CHTATraval Marketplace a resalta cu 

Prijs eleva ne a afecta demanda 
pa Aruba ainda den 2019 



ULTIMO siman di januari, Aruba tabata presente n’e 
evento mas grandi den e industria turistico y hotelero 
pa nos region cu a tuma lugar na Montego Bay, Jamaica. 
E evento di Caribbean Hotel & Tourism Association ta 
duna proveedornan di turismo e oportunidad pa cera 
conoci, reuni, of negosha sea cu socionan existente of 
nobo. Ehecutivonan di A.T.A. hunto cu AHATA y nos 
hotelnan/socionan local ta enfoca primordialmente riba 
reuni cu tour operadornan existente y nobo, durante di 
e evento aki. 

Den e cuadro aki, esnan cu ta bende Aruba na Merca y 
Canada ta presente y asina ta permiti e delegacion pa 
ricibi un update completo di benta y demanda pa Aruba. 
Ademas esalci ta duna oportunidad pa negosha cualkier 
aspecto cu ta relceri esaki. Tambe ta papia e.o. di e ultimo 
trendnan y con turismo di Aruba ta compara cu otro des- 
tinacionnan den Caribe, pa 2019 den e caso alci. 
Mirando e resultadonan pa 2017 y 2018 pa cu e merca- 
do Norte Americano, unda esaki a mustra un crecemento 
di 10.7% na 2017 y te cu october 2018 un crecemento 
di 7.1%. 

E entrada pa medio di turismo p’e dos añanan aki cu 
tabata uno fuerte, pusha pa gran parti cu demanda di e 
region aki. Metanan pa 2019 ta mas modera y ta enfoca 
riba consolida entrada pa medio di turismo. Pa lolce ta 
trata cantidad di bishitante meta pa 2019, ta pa Merca 
crece esaki cu 4%. 

Pa Canada ta pa crece cu 1%. Pa lolce ta trata entrada 
pa kamber (RevPAR), e meta ta pa consolida esaki den 
2019 compara cu 2018, unda esaki a crece cu 10.3%, 
despues di a crece cu 10.8% na 2017. 


E diferente aspectonan aki e.o. mester conduci na crece- 
mento di entrada pa medio di turismo, esta e ‘Tourism 
Credits’ registra pa Banco Central, na 2019 compara cu 
2018. 

Manera ya indica 2019 mester ta un aña unda ta tene 
cuenta cu e.o. hotelnan cu ta sigui bin bek y haci nan 
re-entrada despues di tabata cera pa construccion e da- 
ñonan causa dor di horcannan na 2017. 

Esalci a bin t’e caso y ta continuando. Fuera di esaki e 
expansion di productonan hotelero nobo na entre otro 
Republica Dominicana, Jamaica y Mexico ta continua 
grandemente. Esaki ta componentenan cu ta haci e com- 
petencia hopi mas fuerte. 

A base di reunionnan sosteni por deduci cu, manera ya 
anticipa, e prome mitar di 2019 ta sigui mustra positivo 
cu algun señalacion cu mester pusha maart (unda por) 
ainda. 

Pa lolce t’e di dos mitar di 2019, esaki ta canando bon 
por lo general, no solamente riba nivel di demanda, pero 
tambe pa loke t’e prijsnan cu esnan bishitando ta pa- 
gando pa nan experiencia na Aruba. Nos destinacion ta 
sigui posiciona su mes como un producto eleva, cu un 
prijs eleva. 

Mas cu claro si e demanda no tey, esalci ta wordo ahusta 
debidamente. Pero ‘por lo general’ aspectonan di deman- 
da y e stabilidad/crecemento di entrada ta canando den 
bon direccion. 

Mester sigui pusha e di dos mitar di 2019 y p’esaki a 
papia di tur e plannan cu ya tin delinea y cu ta ser activa. 
Ta bon pa menciona cu despues di e CHTA, e delegacion 
di Aruba, consistiendo di A.T.A. y AHATA, a reuni cu 
ehecutivonan di Barcelo, Holiday Inn y Hilton separa- 
damente na Miami, Florida. A pasa riba e resultadonan 
di 2018 y di biaha a bay over pa expectativa, proyeccion 
y strategianan pa Aruba pa 2019-2020. Esaki ta parti di 
esfuerso pa reuni cu oficinanan principal di e diferente 
cadenanan hotelero na Aruba, y asina alinea. Lo sigui 
reuni cu demas di e hotelnan na Aruba den e simannan 
cu ta sigui. 

KvK y M nister Romero ta fortifica: "Trahando hunto" 



SIMAN pasa diaranson 30 di januari Directiva di Camara 
di Comercio y Industria di Aruba (KvK) a tene un reunion 
cu sr. Chris Romero, Minister di Transporte, Comunicacion 
y Sector Primario. KvIC a yama e reunion alci pa stimula co- 
laboracion entre sector publico y sector priva. 

E aña aki e topico central ta: “Trahando hunto” y e reunion 
cu Minister t’e prome di otro reunionnan cu KvK tin planea. 
Intencion di KvK ta pa por continua traha hunto y comparti 
idea y pensamento riba desaroyo y proyectonan cu ta im- 
pacta comercio di Aruba en general. 

KvK ta hopi agradecido cu Minister Romero a duna di su 
tempo y e intencion ta pa por tene reunionnan den forma 
frecuente y asina ambos banda ta keda bon informa. 
Minister a apunta un persona di contacto di su banda p’asina 
mantene un bon comunicacion. Asina ald KvIC por bay bek 
den su seno y informa sector priva di diferente proyecto y 
desaroyo. 

FAST FERRY 

KvK a bin cu un agenda cu diferente topico cu ta toca cart- 
era di Minister Romero. Prome punto riba agenda te Fast 
Ferry. Minister a firma un MOU y ta elaborando riba un 
roadmap cu lo duna forma na su implementacion na Aruba. 
A acerca varios stakeholders pa haya mas informacion pa 
tene cuenta cu tur factor. 

E Fast Ferry lo bay yuda stimula comercio di Aruba y nos 
region en particular y hermana isla Corsou. KvK a trece su 
puntonan di atencion dilanti pa realisacion di un Fast Ferry 
mirando e impacto cu e ta crea riba transporte, turismo y 


comercio di nos isla. 

Pa KvIC e ta importante cu un estudio detaya wordo ehe- 
cuta riba e impacto riba sectornan existente di transporte 
y tambe haci debido feasibility study y midi e Return on 
Investment di Gobierno. Gobierno lo presenta un plan total 
indicando con lo desaroya San Nicolas pa aloca e Fast Ferry 
y ta conta cu colaboración y inversion di sector priva pa su 
desaroyo. 

AGRICULTURA 

E desaroyo di e sector di agricultura ta un punto riba agenda 
cu tambe por mira beneficionan di un Fast Ferry. Gobierno 
kier haci agricultura un pilar economico nobo. Gobierno 
mester trece claridad encuanto ldco ta recomenda pa produ- 
ci localmente cu lo beneficia nos comunidad y cu por wordo 
exporta. 

Minister Chris Romero a conta di un proyecto na San Nico- 
las cu a laga nan impresiona y cu ta expandiendo mas ainda 
den produccion y distribucion. 

Gobierno lo bin cu incentivanan pa stimula mas empresario 
den sector di agricultura establece un negoshi. 

Mester bin consistencia den produccion local y expande e 
conocemento den cultiva na scolnan y cu Santa Rosa. Pa 
agricultura, un tereno pa por cultiva ta hopi importante. 

Pa cu esaki KvK a sugeri pa introduci un tipo di erfpacht 
cu ta wordo otorga solamente pa planta riba dje y no por 
wordo cambia pa traha un cas, apartamento of cualkier tipo 
di edificio comercial. Esaki pa garantisa cu tereno pa cultiva 
ta disponibel y tin garantia den un inversion. 

TELECOMUNICACION 

Minister Romero a indica cu e enfoke di Setar ta riba intro- 
duccion di un red di 5G cu lo por bira un realidad pa 2020. 
Actualmente ta haciendo diferente test y analisis riba e in- 
frastructura cu lo carga e red nobo ald. 

KvK a puntra con lo bay haci uso di 5G mirando cu e ta un 
red dedica completamente na “Internet of Things” y p’esaki 
ta puntra si companianan priva por haci un entrada riba 
mercado a base di funcion di 5G. KvK kier evita cu ripiti 
manera a pasa cu otro companianan cu a subi mercado di 
telecomunicacion pero a bay failliet. 

TRAHANDO HUNTO 

E reunion a termina cu un resumen di e topiconan men- 
ciona. Pa mustra aprecio na Minister Romero a haci entrega 
di un certificado pa mustra cu tin colaboracion y cu tin e 
intencion serio pa sigui traha hunto. 

Gobierno a haya mas entrada 
danki na aumento di impuesto 


NA november 2018, entrada di Gobierno a suma Afl. 
106,1 miyon, cual ta Afl. 5,2 miyon mas compara cu 
e mesun luna di e aña anterior, segun Banco Central. 
Esalci a resulta for di un subida den entrada di impuesto 
(+Afl. 14,7 miyon), cual a wordo parcialmente mitiga 
pa un bahada den entrada no relata na impuesto (-Afl. 
9,5 miyon). 

E crecemento den entrada di impuesto ta relata princi- 
palmente na mas entrada for di impuesto riba ganashi 
(+Afl. 12,9 miyon) y impuesto riba benta di negoshi 
(B.B.O./B.A.VP.) (+Afl. 6,8 miyon), debi n’e introduc- 
cion di e B.A.VP. 

E aumentonan alci a wordo mitiga pa un parti dor di 
menos entrada for di impuesto riba entrada (-Afl. 3,3 
miyon) y impuesto riba salario (-Afl. 1,2 miyon). 

INFLACCION 

E nivel general di prijs, cu ta wordo midi dor di e indice 
di prijs di consumo, a registra un subida di 5,1% den e 
luna di november 2018, compara cu november 2017. 

E contribuyentenan principal n’e aumento 
aki tabata e componentenan “Transporte”, 

“Cuminda y Bebida No-Alcoholico” y “Rec- 
reacion y Cultura”. 


dice di prijs di consumo, inflacion a mustra un aumento 
di 2,8% compara cu november 2017. 

Pa loke ta trata e promedio anual di e tasa di inflacion, 
esalci a registra 3,2% na november 2018, compara cu 
2,7% na october 2018. 

TURISMO 

Tuma nota cu e cifranan di turismo no tabata disponi- 
bel na momento di publicacion di e relato aki, segun 
Banco Central. 



Si exclui e componentenan di 
cuminda y energia for di e in- 

Capitulo 7 

E fugo di oro di Venezuelo 

Un oro nacionalisa cu a bira un negoshi ilegal 



E camindanan smal di e pueblo E1 
Callao, na zuid di estado Bolivar, 
normalmente ta bashi den oranan 
laat di mainta riba cualkier dia di si- 
man. Pero e biaha aki e ta un excep- 
cion. Nan ta haciendo un traslado,: 
un homber para na un skina, bisti 
den jeans, ta splica e trafico pega. 
Algun minuut despues, a lceda com- 
proba cu e tin rason. 

Un auto blinda ta pasa na velocidad 
halto via un di e cayanan cerca di 
Club de Los Obreros de Minerven. 
“At’e ta bay ey. Esey tabata e motibo 
di e trancon,” e minero a splica. Un 
par di brommer preto, cu funciona- 
rionan encapucha y bisti di e mesun 
color, ta escolta e vehiculo hunto cu 
un “Tiuna” - un transporta multit- 
actico fabrica na Venezuela - cu tin 
al menos seis solda di ehercito na e 
parti patras. Ey ta bay e baranan di 
oro cu a wordo produci e luna ey y 
cualnan tabata scondi den e boveda 
di Minerven. Su proximo parada ta 
aeropuerto Guasipati, un pista di as- 
falt cuadra cu ta keda na mas o me- 
nos 20 minuut di e luga. For di ey- 
nan pa Maiquetia y Banco Central 
di Venezuela. 

Niun hende no sa exactamente cu- 
anto nan ta transporta mensual- 
mente den e vehiculo blinda cu a 
paralisa trafico den E1 Callao, te na 
unda e porta di noticia investigativo 
runrun-es a biaha pa haci e investig- 
acion aki. 


Loke si ta consciente di dje ta cu 
e minanan di oro di Arco Minero 
di Orinoco ta produci hopi mas di 
loke tin den e transporte ey pasobra 
e metal precioso tin otro forma di 
wordo saca. EAn den e pueblo, den 
e region, den e pais, esey ta un se- 
creto publico reconoci door di e me- 
sun Gobierno. Tanto asina cu e ex 
Gobernador di e entidad, Francisco 
Rangel Gomez, a sigura na maart di 
2016 cu e aa prome a perde “na ca- 
mindanan berde 20 ton di oro”. E 
fuga ey no a stop. 

Ora cu nan haci e traslado, e minero- 
nan tin ora lanta caba. Na e ora ey ya 
caba nan ta riba caya y nan ta wordo 
facilmente reconoci. Bisti cu short 
bieu, camisanan fini y yen di buraco, 
boet di plastic yen di lodo, e bande- 
janan di palo (pa separa e mineral di 
e tera) colga riba nan lomba manera 
ta un arma e ta, y den man piek of 
saconan di plastic cu nan ta spera di 
yena cu tera precioso. 

Na e ora ey, algun shen di nan ta 
pasa riba plaza Bolivar of den e cay- 
anan di e mercado pa subi cero na 
pia. Otronan ta subi riba e trucknan 
sin asiento of den autobusnan chiki- 
to cu ta hiba nan cerca di e area baña 
den fiebre di oro. 

Jesus Guerra, auditor di minanan 
di Minerven, ex director laboral di 
e compania ey y miembro di Frente 
Anti-Imperialista y Socialista di e Eje 
Zuid di estado Bolivar, ta mira e es- 
cena for di un auto chikito sin airco 
cu ni sikiera ta di dje mes. Durante 
hopi aña, el a denuncia e destruccion 
premedita di e industria minero di 
oro cu, segun e ta bisa, a cuminsa for 
di momento di nacionalisacion di e 



exploracion y explotacion di e metal. 
Prome cu esaki, e panorama tabata 
diferente. Na zuid di Bolivar tabatin 
seis planta (Peru, Revemin, Chocó, 
Camorra, Minerven y Caratal) cu 
tabata procesa - haci moli y separa 
e mineral di e santo saca for di e 
minanan - 12 ton di material di tera 
diariamente. DI cada un ta saca en- 
tre 5 pa 40 gram di oro. Di nochi pa 
mainta, tur esey a wordo bandona. 
EA decreto di nacionalisacion a wor- 
do firma dia 23 di augustus di 2011 
door di Hugo Chavez, lcende, ya sin 
cabey y hincha como visibel señal di 
cancer cu e tabata sufri, a presenta e 
medida durante un Conseho di Min- 
ister cu a wordo televisa for di Pala- 
cio de Miraflores. Prome cu e ley a 
wordo promulga (ratifica), e mester 
a pasa solamente via di Tribunal Su- 
premo di Husticia. Chavez tabatin 
e poder di legisla sin aprobacion di 
Asamblea Nacional. 

“Cu e meta di sigui duna forsa na e 
independencia nacional, pa e inde- 
pendencia economico, fortalisa na e 
economia nacional, el a firma e de- 
creto di nacionalisacion di e oro, pa 
bise den tres palabra”, el a pronuncia, 
dilanti di camaranan, net prome cu 
el a lesa algun parti di e orden Presi- 
dencial N° 8.413, converti den ley 
organico y publica den e Gazeta Ofi- 
cial dia 16 di september di e aña ey. 

FUGA DEL 

ORO VENEZOLANO 

La mia de un aaqueo oficia! 



Asina el a ilegalisa e mineria chikito 
y a obliga e mineronan pa asocia nan 
mes na empresanan mixto cu partici- 
pacion di Estado. 

Asina tambe a cuminsa na saca e 
mineronan di e cuenca di Rio Para- 
guana, habita pa comunidadnan di e 
pueblo Pemon. E mesun dia Chavez 
a aproba Proyecto di Desaroyo Stra- 
tegico di Faja Petrolifera di Oronico 
y Arca Minero di Guayana, cu e in- 
tencion di fiha e directiva di explo- 
tacion di ambos zona y “potencia” 
e economia di e pais. Pa haci esey, 
el a pinta un mapa di Venezuela y el 
a mustra cualnan tabata su zonanan 
di interes. Dos aña prome cu e na- 
cionalisacion, a mira sintomanan di 
un caida cu, pa e tempo ey, a wordo 
hustifica door di Gobierno na e con- 
flictonan laboral y e problemanan pa 
financiamento di e plantanan. Mien- 
tras c na 2009, Minerven a produci 
4.300 kilo di orom na 2010 el a cay 
na 1.700 kilo, yana 2011, despues di 
e decreto, el a alcansa apenas 1.341 
kilo, segun datonan di e mesun em- 
presa estatal. E perdida di capacid- 
ad di Estado pa procesa su mineral 
no tabata un asunto di mala suerte 
ni desgaste di e plantanan di proc- 
esacion. Si tabata pa desgaste, e pro- 
duccion ta cuminsa merma, y ta cay 
poco-poco, pero no cu 50% of 75% 
di un solo golpi, y mucho menos e 
ta pasa di un produccion di cero den 
cinco aña cu henter e compleho in- 
stala,” e experto ta bisa. 

E prome paso di abandono, segun 
Guerra ta splica ta: laga e plantanan 


sin vigilancia. E prome pa sufri cu 
esaki tabata Planta Peru y despues 
a sigui esnan di transnacionalnan cu 
concesionnan venci y cu Minerven a 
encarga su mes di “recupera” y bolbe 
pone den funcion. 

“Tabatin un plan macabro di des- 
mantelamento total di Estado”, e 
ta insisti, cu e plan ey tambe a laga 
atras tur e informacion geologico cu 
a lanta den e zona, añanan di estudio 
di exploracion den cual Venezuela a 
inverti recurso humano y capital. 

SANTONAN CU TAWORDO SEFTA 
Den e ultimo añanan, Arco Minero 
di Orinoco a impulsa e lantamento 
di varios compania cu ta reemplasa 
e funcion di e companianan procesa- 
dor di Estado. E companianan alci, 
algun crea na 2016 y otronan cu 
Hunta di Directiva renoba den ul- 
timo añanan, ta uza den su mayoria 
e tecnica di “cyanidation” - prohibi 
na varios pais debi na e riesgonan 
di contaminacion di awa cu ta e ta 
trece cune - pa saca oro di e material 
di santo. E metodo a wordo acepta 
door di Gobierno Venezolano cu ta 
aplaudi cu e mineronan ta cambia 
e tecnicanan cu mercurio pa trata e 
mineral dora. 

Cu yegada di e complehonan nobo, 
manera pa cual nan ta conoci den e 
area zuid di Bolivar, tin punto nobo 
di fuga (huida) pasobra nan sa lceda 
cu e santo hiba door di e mineronan 
y esnan cu ta bende nan e molinon- 
an, cu ta e companianan chikito cu 
ta mula e oro di e trahadonan den 
zonanan hopi cerca di e veldnan di 
exploracion. E santonan aki ta wor- 
do procesa atrobe pa saca mas di e 
metal precioso cu a keda aden. 

Con ta controla e companianan priva 
y con por sa cuanto oro ta saliendo? 
Semper ta raporta un cantidad, pero 
ta produci otro. 


Tin informenan cu ta bisa cu na 

2015 di Venezuela a sali 26 ton di 
oro, pero e produccion oficial ta- 
bata di 1,22 toneladas. Apesar cu e 
aliansanan aki (cu e plantanan proc- 
esador) a permiti Gobierno recupera 
algo, e oro ta sigui sali di e pais,” 
Guerra ta cuestiona. 

E trahado di Minerven ta agrega cu 
Gobierno ta na altura di e fuga for 
di basta aña y ta afirma cu un di e 
funcionarionan cu a descubri y de- 
nuncia esaki tabata e Presidente di 
Banco Central di Venezuela, Nelson 
Merentes, durante un Conseho Na- 
cional di Economia Productivo cel- 
ebra na januari, 2016. 

“Tin paisnan cu tin certificacion di 
mineral y no tin mineral. Tin hen- 
de cu ta pasa cu mineralnan y no sa 
di unda e mineral a bini, aparente- 
mente. Casi tur ta di Venezuela. E 
oro cu ta na algun parti, den e reser- 
vanan di algun pais, ta oro di aki. E 
oro cu ta procesa via Europa y e dia- 
mantenan ta di aki, den algun caso,” 
Merentes a bisa. 

Mas cu e actividad y e area di tra- 
bou, varios ta e caracteristicanan cu 
e complehonan aki ta comparti. EA 
investigacion di runrun-es a descu- 
bri cu varios di e propietarionan tin 
companianan stranhero funda entre 

2016 y 2018, tanto na Merca como 
na Panama, vincula cu e actividad 
minero y na comercialisacion di met- 
alnan. Ademas, mayoria ta no sola- 
mente por explota oro, pero tambe 
coltan, diamante y otro mineralnan 
valioso di e zona. 

Minister Ruiz-Maduro: 

MinFinnan di Aruba, Corsow y 
Sint Maarten a reuni riba retonan comun 



DEN cuadro di bon cooperacion ta na Aru- 
ba un delegacion di Corsou y Sint Maarten. 
Diahuebs mainta a habri cu un reunion en- 
tre Ministernan di Finansa di Corsou, Sint 
Maarten y Aruba caminda a trata topiconan 
cu ta retonan comun entre otro riba e reto- 
nan di supervision financiero y e trabaonan 
cu cada pais ta haciendo pa cu reforma fiscal. 
E delegacion di Corsou tabata consisti di 
Minister di Finansa Sr. Kenneth Gijsber- 
tha y Consehero di e Gabinete Sra. Vanessa 
Gijsbertha y Sra. Lysette Melfor Secretario 
General Interino di Finansa y di parti Sint 
Maarten tabata presente Minister di Finansa 
Sr. Perry F.M. Geerlings y su Consehero Sr. 
Wilgo Lieveld. Di parti delegacion di Aruba 
tabata Sr. Nilo Swaen Consehero di Minister 
Ruiz-Maduro y Secretario Interino di Con- 
seho di Minister Sra. Geraldine Blom-Ras 
tambe a forma parti di e reunion. Minister 
di Finansa, Asuntonan Economico y Cultura 
Sra. mr. Xiomara Ruiz-Maduro despues di e 
encuentro a entrega un regalo na minister di 
Corsou y Sint Maarten. 

Parlamentario Setty Christiaans-Yarzagaray: 

Pabien na DAE cu nan website nobo 



DEPARTAMENTO di Asuntonan Economico a lansa su Website nobo 
e siman aki. Parlamentario Setty Christiaans-Yarzagaray ta duna elogio y 
felicitacion na e Departamento, na unda brevemente el a pertenece, cu 
nan Website nobo cu no solamente un imagen nobo pero cu un miho 
claridad di ki tipo di servicio e departamento ta bin ta brindando na 
pueblo. 


E Parlamentario, como empleado di tanto Departamento Eco- 
nomico y Oficina Central di Estadistica (CBS) pa basta aña, 
ta aplaudi e desaroyo aki pasobra den e ultimo añanan tawata 
tin hopi limitacionnan pa e departamentonan aki. No sola- 
mente limitacion den e forma di capacidad humano sino 
tambe den e capacidad financiero, cu a stroba un miho for- 
macion y desaroyo cu por haci cu e departamentonan aki 
por maneha miho y haci miho trabou. 


Parlamentario Setty Christiaans-Yarzagaray ta indica cu ai- 
nda tin basta hende cu no ta na altura di e servicionnan cu e 
Departamentonan aki ta brinda pueblo y como Parlamentario 
ta necesario pa informa pueblo cu e informacionnan aki ta ex- 
isti riba e website aki. 


Felecitacion ta bay na e Departamento di Asuntonan Economico 
cu nan Website nobo awo cu informacion mas visibel y atractivo. 


E Parlamentario a tuma nota cu e Departamento ta duna un bista cla 
di nan maneho economico compartiendo informacion y documen- 
tonan pa pueblo lesa y haya un bista kico ta e plan y trabounan 
di e departamento den e ultimo temponan. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 










18 


AWEMainta 


Dialuna, 4 Februari 2019 


Analisis 

John Bolton, kende nunca tabata militar, 
pero semper ta propone guera 

Pa: Gregorio Wolff 



JOHN Bolton e asesor di seguridad di 
Gobierno di US dia 29 januari 2019 na 
Fox Channel a expresa esaki bon cla y 
e rason pakico tambe, den un entrev- 
ista n’e canal di television pro Trump, e 
a bisa cu Gobierno di US ta papiando 
cu e principal companianan Estadoun- 
idense pa nan bay produci e petroli 
Venezolano. 

John Bolton a reconoce cu Regime 
Change na Venezuela ta necesario y cual 
ta representa un oportunidad grandi pa 
negoshi di Merca y ta haci un diferen- 
cia grandi si e companianan Mericano 
ta produci petroli na Venezuela. 

Pesey e ta ripiti cu derocamento di e 
Gobierno di Maduro lo trece un opor- 
tunidad di negoshi 

pa empresanan Mericano. E ta sigui 
bisa cu tin mucho den e wega aki, pa 
tur cos sali corectamente pa nos. Un 
postura hopi soberbe di e funcionario 
Mericano. 

Falta p’e bisa loke un politico Mericano 
envolvi den e guera di Irak na 2003 a 
bisa: “Dios a pone e petroli den subsue- 
lo di otro paisnan, pero tur ta pertenece 
na Merca”. 

John Bolton tambe ta conoci cu e writ- 
ing-pad riba cual e tabatin scirbi “5,000 
troops to Colombia”. Oficialnan Meri- 


cano mesora a bisa cu tur opción ta riba 
mesa, tambe esun militar. 

E ley di selva cu Merca kier impone 
e ultimo añanan, igualito na loke el a 
haci na Afghanistan, Iralc, Libya, na 
Syria unda e no a logra y na varios pais 
unda e tin militarnan pa salvaguardia e 
interesnan Mericano. 

Tur e pasinan aki a keda totalmente 
destrui sin cu Merca a logra su meta, 
pero tog ainda nan ta cu e pensamento 
aki pa Venezuela. 

Tur cos ta indica cu Merca no kier 
diplomacia, pero hopi otro pais si. 

Algun dia pasa nan a nombra como 
nan representante nobo pa analisa e 
situación na Venezuela, Elliot Abrams, 
un persona cu mal reputación, conde- 
na pa su rol bochornoso den e ayudo 
na contratistanan na Nicaragua den e 
añanan 90 di siglo pasa y gañamento di 
Gongreso Mericano. E ta un persona cu 
sigur ta tras di e opción militar. 

Tin algo positivo ya cu e paisnan Eu- 
ropeo, cualnan a apoya e proyecto Mer- 
icano Juan Guaindo, no ta di acuerdo 
pa un invasión militar di Merca na Ven- 
ezuela. Igualmente t’e caso di mayoria 
di pais di e Grupo de Lima. Russia y 
China tambe a adverti Merca pa no uza 
forsa militar, pero pa uza diplomacia. 
Un encuesta na Venezuela a saca afo cu 
86% di tur Venezolano ta contra un in- 
vasión militar y 81 % ta contra e boycot 
y sancionnan Mericano 

ACCION MILITAR NO, DIALOGO 
SI 

Un acción militar di Merca na Venezu- 
ela ta hopi desastroso, pero e ta den 
layra. 

Esaki ora analisa: Cu e 4 zetnan di 


proyecto Mericano Guaindo, prome 
menciona, te awe a fracasa; 

Cu Trump, Pompeo, Bolton y Elliot 
Abrams den e team Mericano, ta bisto 
cu ningun ta gusta diplomacia, pero 
semper acción militar ta bin na prome 
lugar; 

Cu e sancionnan contra Venezuela cada 
biaha ta bira mas pisa; Cu na varios oc- 
acion, e Gobierno Mericano a expresa 
cu e opción militar ta riba mesa. 

E intervención militar na Venezuela di 
Merca lo ta desastroso, ya cu Merca t’e 
poder militar mas grandi na mundo. 

Pero ocupación di Venezuela no ta bay 
1, 2 y 3, ya cu Venezuela tambe tin su 
ehercito bon entrena cu armanan ultra- 
moderno y poderoso, manera e misil- 
nan S100, S200 y S300, cu un alcance 
basta grandi. Aserca Venezuela tin un 
ehercito di milicianonan di banda di 1 
miyon homber y muher. 

Pa nos na Aruba, cu t’e isla mas pega cu 
Venezuela, e canción di invasión mili- 
tar Mericano ya ta spanta turistanan di 
yega Aruba. 

Si guera start lubida turismo. Y si mili- 
tarnan Mericano uza nan base militar 
FOL na Aeropuerto, esaki lo bira un ob- 
heto militar pa Venezuela, cu tur e con- 
secuencia desastroso pa Aruba, si un of 
mas misil explota eynan. 

Pues un intervención militar mester ser 
preveni. Nicolas Maduro apesar di a 
gana e 4 zetnan, sa di e peliger militar 
y ultimo dianan e ta papia di dialogo, e 
ta dispuesto pa papia. 

Tambe ta bon pa menciona cu Uruguay, 
Panama y Mexico ta dispuesto pa host 
e mediacionnan. 

Laga nos spera cu tur cos termina na un 
forma trankilo y corecto. 

Di acuerdo cu Banco Central 

Prestamo comercial y hipoteca ta expande 


COMPARA cu october 2018, den e luna di november 
2018, e cantidad di placa den circulacion a expande cu 
Afl. 29,4 miyon te na Afl. 4.352,6 miyon. Esaki a re- 
sulta dor di aumentonan den tanto e activo domestico 
netto (+Afl. 21,6 miyon) como e reserva di divisa netto 
(+Afl. 7,8 miyon). 

E expansion den e activo domestico netto a wordo causa 
pa un crecemento den credito domestico (+Afl. 14,8 
miyon) y un subida den transaccionnan no relata na 
credito (+Afl. 6,8 miyon). 

E desaroyo den credito domestico a resulta for di un 
subida den credito bancario n’e sector priva (+Afl. 32,1 
miyon), cual a wordo parcialmente mitiga pa un caida 
den credito bancario netto n’e sector publico (-Afl. 17,3 
miyon). 

Credito bancario n’e sector priva a expande dor di au- 
mentonan den credito na empresa (+Afl. 16,5 miyon), 
y hipoteca pa vivienda (+Afl. 16,1 miyon), mientras cu 
credito na consumidor a disminui un poco (-Afl. 0,5 mi- 
yon). 



E caida den credito bancario netto n’e sector publico ta 
debi na un reduccion den debe di Gobierno (-Afl. 39,9 
miyon), cual a wordo parcialmente mitiga pa un bahada 
den depositonan di Gobierno (-Afl. 22,5 miyon). 

E aumento den reserva di divisa netto di e sector ban- 
cario ta debi na compra netto di divisa for di publico 
(+Afl. 214,1 miyon), primordialmente relaciona cu 
entrada for di exportacion di turismo. Esaki a wordo 
parcialmente mitiga pa benta netto di divisa na publico 
(-Afl. 206,3 miyon), relaciona mas tanto cu importa- 
cion di mercancia. 


Pelicula di bida di San Huan Bosco 


FLAVIOINSINNA LINA SASTRI CHARLES DANCE 



EN conexion cu celebracion di 100 
aña di consagracion di Misa Pro- 
Catedral San Francisco di Asis, nos 
ta haci un invitacion special na tur 
parokiano, scolnan Catolico y pueb- 
lo di Aruba general pa bin disfruta 
den Hofi di Mama Maria un pelicula 
basa riba bida di San Huan Bosco. 
Titulo di e PELICULA: San 

Huan Bosco Esaki ta bai tuma 
lugar diabierna 8 di februari, 
8:00 P.M. den hofi di Mama Ma- 
ria pa nort di nos Pro-Catedral. 
San Huan Bosco, un Sacerdote, Mae- 
stro y Amigo di nos Hobennan. 

San Huan Bosco ta e fundado di San 


Francisco di Sales y e congregacion 
di yiunan di nos Sra. Maria Auxili- 
adora, dedica na enseñanza y hoben- 
nan pober. 

Actualmente e orden Salesiano tin 
17.000 centro na 105 pais, cu 1300 
scol y 300 Parokia. E comunidad fe- 
menino tin 16.000 centro den 75 
pais. San Huan Bosco a dedica su 
bida na pobernan. 

Haci bon, mientras bo tin e tempo 
pa haci. 

Pastoor Stanislaw ta invita ru- 
mannan pa bin pasa un anochi 
ameno hunto manera un gran famia. 

Fecha pa inscripcion pa Festival di un 
Canto na nos Himno y Bandera ta habri 



LUNA di maart ta cerca y Comision Celebracion Di- 
anan Nacional (CCDN) bou auspicio di Ministerio di 
Cultura hunto cu Comision Promove Cultura y Funda- 
cion Cultural di Festival Folldorico ta trahando riba e 
‘Festival Un Canto na Aruba su Himno y Bandera’. 
Festivalnan cu cada aña ta crece y ta crea composi- 
cionnan di calidad presenta cu briyo y talento dor di e 
cantantenan. 

Nos adultonan cu ta participa den e festival di adulto 
tambe ta duna nan tremendo aporte n’e festivalnan y 
nos luna cultural. 

Compositornan ya ta kibrando cabes pa bin cu e mi- 
hor composicion. Esaki mirando cu aña tras aña nos 
ta haya tremendo cancionnan. Sin laga afo e musico y 
areglistanan cu ta duna di nan parti e maximo esfuerzo 
pa enrilkece nos ritmo. 

E aña aki lo tin un solo biaha pa inscripcion y trekmen- 
to di lot di ambos festival. Esaki lo tuma lugar riba di- 
asabra 16 di februari 2019 entre 6’or pa 8’or di anochi 


y lo trek lot pa 08:30 pm na Sandra’s Garden riba Plaza 
Turismo riba Linear Park. 

Festival den categoria pre-infantil y infantil lo tuma 
lugar dia 8 di maart 2019. Esun di pre-hubenil y hube- 
nil lo tuma lugar dia 9 di maart 2019. 

Y Festival di Adulto lo tuma lugar dia 10 di maart 2019. 
E tremendo festivalnan aki lo tuma lugar riba Plaza 
Libertador Gilberto F. Betico Croes riba Vondellaan. E 
orario di festivalnan lo ser anuncia despues dependien- 
do di e cantidad di inscripcion cu lo ricibi. 

Ministerio di Cultura, Departamento di Cultura Aru- 
ba, Comision Celebracion Dianan Nacional, Fundacion 
Cultural di Festival Folldorico y Comision Promove 
Cultura ta invita nos cantante, compositor, lidernan 
di agrupacion di musica folldorico y interesadonan p’e 
anochi di inscripcion na Sandra’s Garden. 

Hunto nan ta spera cu e aña aki henter e pueblo di Aru- 
ba tanto hende grandi y chikito bin apoya nos mucha, 
hobennan, adulto y bo cantante den e gran festivalnan 
di ‘Un Canto na Nos Himno y Bandera’. 

Minister Besaril a presencia e 
lansamento di e website di Futura Lab 



DEN HAAG - Minister Plenipotenciario Guillfred 
Besaril a atende e lansamento di e website di Futura: 
Aruba Government Innovation Lab na Sufside Marina 
diabierna cu a pasa. E evento a conta tambe cu presen- 
cia di Prome Minister mr. Evelyn Wever-Croes, Minister 
di Husticia, Seguridad y Integracion mr. Andin Bildcer, 
Minister di Asunto Social y Labor Glenbert Croes, dife- 
rente hefe di departamentonan di gobierno y demas in- 
vitadonan. 

Na e ocasion aki Prome Minister Wever-Croes a tene 
un discurso unda e mandatario a enfatisa e importancia 
di innovacion pa Aruba, banda di e retonan cu Gobi- 
erno tin riba tereno financiero, social y e situacion na 
Venezuela. Prome Minister tabata tin palabra di elogio 
pa Futura y kico tur nan a bin ta haci desde cu Futura a 
lceda funda na 2018. 

Futura ta e bureau di Gobierno pa cu innovacion. Va- 
relie Croes ta na cabes di Futura. Prome cu a lansa e 
website nobo Varelie a duna un resumen chikito di e 
proyectonan cu Futura ya caba a realisa den nan prome 
aña di existencia. Tambe Varelie a duna un splicacion 
riba e terenonan cu Futura ta concentra riba dje, cu ta 
e-government, smart society, talent, social innovation y 
entrepreneurship. 



Un punto importante cu Varelie a trece dilanti cu Futu- 
ra ta mas bien un plataforma, pasobra innovacion ta un 
proceso cu mester biba bou di henter e comunidad .y no 
mester ta algo di gobierno so. Ta p’esey Futura ta tene 
presentacionnan na scolnan pa asina e hobennan na un 
edad hopi jong ta bin ta tende y siña kico ta innovacion 
y e rol di esaki den futuro. 

Varelie a invita tur hende pa bishita e website y trece 
ideanan cu por haci e desaroyo riba tereno di innova- 
cion uno mas interactivo. 

Minister Besaril a felicita Futura cu nan website nobo 
y a bisa di ta hopi impresiona riba e dinamismo cu ta 
reina na Futura pa cu e desaroyo innovativo na Aruba. 

Nota pa redaccion: E potrctnan ta cortcsia di Cas di Aruba 

Oscar's Market: e Grab & Go nobo di Hilton Aruba 


HILTON Aruba Caribbean Resort & Casino reciente- 
mente a inaugura su grab & go nobo, Oscar’s Marlcet. 
Caracterisa pa su diseño minimalista y cozy e grab & go 
ta ofrece koffie y espresso di Lavazza den un variedad di 
sabor, den adicion di diferente otro cosnan manera bolo, 
sandwich, salada y ijscream. 

Oscar’s Market no solamente ta mehora e experiencia di 
e huespednan sino tambe e ta rediseña e concepto di e 
lobby di e hotel como un social hub pa topa y come algo 
durante henter dia. 

E nomber di Oscar’s Marlcet tin un lugar special den 
curason di e hotel, ya cu e ta reconoce e trabao di e pi- 
onero di turismo di Aruba, Oscar Henriquez. 

Henriquez tabata un di e esunnan cu a concebi e prome 
high-rise hotel di luho na Palm Beach, como Aruba su 
prome Diputado di Finansa, Asuntonan Economico y 
Turismo na 1955. Na e momento ey e tabata e persona 
e carga pa tuma e decision pa e planificacion di e hotel 
como parti di introduccion di turismo na nos isla. 
Henriquez tambe tabata presidente di un compania pa- 
trocina pa gobierno, ARUVEN, responsabel pa plania 
y financia e prome hotel di cinco streya riba nos isla, 
Aruba Caribbean Hotel, awo yama Hilton Aruba Ca- 
ribbean Resort & Casino, diseña pa e famoso arkitecto 
Mericano Morris Lapidus. 

Lavazza, un di e marcanan di koffie mas gusta na mun- 
do, awo tin un cas nobo na Aruba na Oscar’s Marlcet, 
y ta presenta un mescla di bonchinan Arabia di Sur y 
Centro America cu ta crea un aroma y sabor fuerte y 
dushi. Tambe bo por cumpra koffie cu ta adecua pa uza 
cu bo mashin di koffie of cu un French press. 

E difunto Luigi Lavazza tabata pronunci’e ‘la vattsa’ na 
Italiano, caminda e la lanta su negoshi na Turin na aña 
1895, como un tienda chikito di comestibel. Awendia 
e ta un imperio global cu 2,700 empleado cu ainda tin 
nan oficina principal na Turin, Italia. Oscar’s Market ta 
ofrece espresso, cappuccino y latte den cuatro tamaño y 
estilo, incluyendo algun traha cu Lavazza Tierra Brasile 
100% Arabica Espresso, un mescla excelente cu ta un 
combinacion di dos koffie, Arabica y Cereja Passita. 
Tambe tin e menu di e Cappuccino Frappe cu tin bebi- 



danan cu of sin koffie y tambe e opcion pa añadi liquor, 
Hot Chocolates, Chai y cinco variedad di Lemonades. 

E miho di tur cos ta e gelato cu un variedad di sabor pa 
eligi for di dje: Dulce De Leche, Ferrero Rocher, Oreo, 
Pistachio, y tambe algun variedad di TIPSY manera 
Amaretto Italiano, Crema Rum, Lemon Tequila y San- 
gria Rose. 

Oscar’s Market ta habri tur dia di 6:00AM pa 12or mei 
anochi. 

Reconocimento di fin di cma na 
Hilton Aruba Caribbean Resort & Casino 



DURANTE un anochi elegante reci- 
entemente Hilton Aruba Caribbean Re- 
sort & Casino a fungi como plataforma 
di reconocimento pa diesseis miembro 
excepcional di e ekipo cu a mantene un 
record di trabao impecabel y tabata e 
ganadonan den nan respectivo departa- 
mento pa 2018. 

E hefenan di cada departamento a pa- 
pia di curason y discribi e logronan di 
nan miembronan di ekipo cu ta repre- 
senta tur e areanan di e operacion di 
hotel, y nan a expresa un gran aprecio 
pa esunnan cu mas a destaca. 

Pa Laguna, Gilligan’s Beach Shack y 
Sunset Grille, Carlos He a wordo dis- 
tingui como un server elegante y cu 
experticio; pa Oscar’s Market, Room 
Service, Banquets y Departamento 
di Beverage, Deysi Caicedo a wordo 
elogia pa follow-up y contesta rapido, 
manteniendo su servicio score halto; y 
pa Kitchen & Stewarding, Terrick Som- 
merville a wordo elogia pa su abilidad- 
nan excelente pa siña y traha lihe. 

Pa Pool & Beach, Spa, y Loss Preven- 
tion, Colvin Rojer a wordo elogia pa su 
dedicacion y precision; pa Front Office, 
Guest Service y PBX, Errica Alexander 
a wordo elogia pa su calidad di trabao 
y energia positivo; pa Engineering, Ed- 
win Tromp a wordo reconoci pa e rol 
importante di sosten cu e tin den e de- 
partamento. 

Pa Human Resources, Accounting, 
Reservations & Purchasing, Lourdes 
Tromp a wordo aplaudi pa su sentido 
di responsabilidad y forma di eherce su 
trabao; y pa Housekeeping & Laundry, 
Siegriano Croes a wordo honra pa ta un 


miembro di ekipo cu ta sobresali. 

Entre e Supervisornan ganado, Food 
& Beverage, Judith Koeiman a wordo 
celebra pa su compromiso pa hopi aña 
y pa tur su abilidadnan; pa Front Of- 
fice Services, Elton Trezil a wordo fe- 
licita pa su nivel di eficiencia y cortesia; 
pa Administration, Jeremy Santanilla a 
wordo celebra pa su contribucionnan 
importante, y pa F&B y Kitchen, Mario 
Jimenez a wordo elogia pa su excelente 
liderazgo. 

Entre e Managers di Aña, pa Food & 
Beverage Jonathan Werleman a wordo 
honra pa a logra su metanan y obhetivo; 
pa Front Desk Services y Reservations, 
Nelson Winldaar a wordo felicita pa 
crea un ekipo solido y capaz. Pa Admin- 
istration, Maikel Ras a wordo aplaudi 
pa su confiabilidad y pa ta minucioso, 
y pa Reservations, Sales & Marketing, 
Lisa Dammerman como e Bridal Spe- 
cialist a wordo elogia pa su confiabili- 
dad cu a resulta den scorenan excelente 
den satisfaccion bao e huespednan. 

E hefenan di departamento a uni cu e 


miembronan di management pa felicita 
e ganadonan y gradici nan pa nan tra- 
baonan duro y dedicacion, cu flor, ca- 
deaubon y e acostumbrado envelop. 

“Nos a logra nos obhetivo di guest ser- 
vice y como tambe e metanan finan- 
ciero pa 2018 y esey solamente por a 
wordo logra cu un ekipo completo, tra- 
hando duro, haciendo extra esfuerso y 
“going the extra mile”, asina e General 
Manager di e hotel, Hans Georg Roeh- 
rbein a bisa. 

“Nos ta orguyoso con nan a traha cu 
alma y cuerpo, manera por wak na e re- 
sultadonan: un ekipo sumamente dedi- 
ca y enfoca, cu abilidadnan excelente di 
comunicacion, experiencia profesional 
y dedicacion pa excelencia”, e la con- 
clui. 

E brigada culinario tabata na encargo 
di e delicioso 3 course dinner, cu a in- 
clui un seleccion di Creekstone Filet 
Mignon cu demi-glace di biña cora of 
Miso-glazed Sea Bass como platonan 
principal, y un dessert inspira pa Sun- 
set Grille. 

Sr. Luisilo R. (Roy) Olive a ricibi su reconocemenlo 

MANERA a ser treci dilanti den medionan di comu- 
nicacion cu dia 22 di november 2018, Dia di Santa Ce- 
cilia, Patrona di Musiconan. Departamento di Cultura 
Aruba (DCA) bou auspicio di Ministrio di Cultura a 
haci entrega di un map cu copia di Biografia, un DVD 
di entrevista, y un pin di Aruba como gesto di participa- 
cion n’e Proyecto ‘Biografia di Artista di Musica Aruba- 
no’, contribucion na Aruba su Cultura. 

Tambe a ser entrega un pen cu nomber di e artista graba 
riba dje den e cuadro di celebracion di 40 aña di DCA. 
Tur esaki 12 artista di musica Arubano a ricibi. 

E proyecto ‘Biografia di nos Artistanan di Musica 
Arubano’ ta un Proyecto cu ta investiga e trayectoria ar- 
tistico di artistanan local cu pa un tempo largo a aporta 
na desaroyo artistico y cultural di nos pais Aruba. 

Riba e dia sr. Luisito Rudolf Olive (Roy) tambe mester 
a ricibi dicho reconocemento, pero dor cu e tabata sufri 
di un kebranto di salud no por tabata presente riba e dia 
menciona. 

Roy Olive a ricibi un pabien y su Map corespondiente 
cu tur contenido aden manera ya menciona dia 24 di 
januari 2019 na Departamento di Cultura Aruba. E en- 
trega a ser haci dor di drs. Siegfried Dumfries, Direc- 
tor y tambe Chencho Kelly lcende ta lider di e Proyecto 
“Biografia di Artista di Musica Arubano” den presen- 



cia di mr. Angeline Vrolijk-Maduro, mr. Lisette Arends- 
Maduro y Robert Maduro di DCA. 

Na su turno Roy Olive a gradici Departamento di Cul- 
tura Aruba p’e bunita trabou y na tur esnan cu a haci 
esalci posibel pa cu e biografia di su persona. 

Na final el a bisa cu sigui cu e bon trabou, pasobra e 
proyecto aki ta algo hopi bon pa nos comunidad haya 
sa di e herencia cultural cu Aruba tin di cada un artista 
Arubano riba tereno di musica. DCA ta continua cu un 
di su prioridad y aporte riba Arte y Cultura. 

VanEps Kunneman VanDoorne ta cuminsá 
2019 cu huramento di dos abogado 

WILLEMSTAD - Bou di e wowonan supervisor di 
famia y coleganan Tjarda Tazelaar y Vin Soeltaansingh 
a huramentá diamars dia 29 di januari ultimo den e 
stadhuis di Córsou. 

Tur dos to troho den e seccion Corporote & 
Bonking serco e estoblecimento Curosole- 
ño di VonEps Kunnemon VonDoorne. 

Tjarda Tazelaar ta senior associate y un experto riba e 
tereno di derecho di empresa. 

E ta specialisá den fusion y adquisicion, joint ventures, 
private equity y corporate governance. Promé cu Tjarda 
Tazelaar a drenta servicio serca VanEps Kunneman Van- 
Doorne na Córsou, e tabata traha 9 aña n’e ofisina di 


abogado Van Doorne establecé na Amsterdam, caminda 
el a forma parti di e Corporate/M&A team. 

No obstante cu e tabata traha pa basta tempo caba 
como abogado, e huramentu tabata un momentu spe- 
cial. “Hopi bon cu despues di mi huramento na Hu- 
landa, mi por yama mi mes abogado na Córsou tambe.” 

Vin Soeltaansingh ta traha serca VanEps Kunneman 
VanDoorne como junior associate for di juni 2018. Pa 
Vin Soeltaansingh tambe a huramenta tabata un mo- 
mentu special. 

“E huramento ta marca e inicio di bo carera como abo- 
gado. Mi a hañ’é éxtra special cu mi por a experenciá e 
huramento hunto cu colega Tjarda Tazelaar.” 

KONTROL RIBA ALKOHOL 


WILLEMSTAD - Bosero di 
Ministerio Publiko a informá 
tambe ku polis ta kontrola outo- 
mobilistanan riba konsumo di 
alkohol den un akshon konhunto 
pa kombati aksidente di trafiko. 
Den oranan tempran di diahuebs 
mainta Kuerpo Polisial (KPC) 
huntu ku Ministerio Publiko 
(OM) i Koninklijke Marechaussee 
(KMar) a tene un kontrol di alko- 
hol na altura di Sunscape Ho- 
tel. Atrobe a hasi uso di un apara- 
to pa analisá rosea. (adem-analyse 
apparaat). 

Durante e control, dos sospecho- 
so a supla respektivamente 535 i 
415 mikrogram di alkohól pa ro- 
sea suplá (UGL).Esaki ta mas ku e 
kantidat lcu ta permiti legalmente 
ku ta 220 UGL. 

Bebiendo dos serbes ya por yega 
na e kantidat aki. E dos sospecho- 
sonan a haña un dagfar pa pre- 
senta den korte dia 11 di februari 
2019 parti mérdia. Si nan lceda 
kondena, nan ta haña un karchi 
penal lcu e echo kastigabel di allco- 
hól. 

Segun lei esaki ta un delito. 

E karchi penal di Korsou, tambe 
ta visibel mesora na Hulanda. 
KPC i OM ke baha e kantidat di 
aksidente di trafiko lcu resulta- 
donan fatal (den 2018 tabata 18). 
Mayoria tabata relashoná ku allco- 
hól. Pa e motibu aki lo bai tene 
kontról nan riba alkohól riba un 
base mas frekuente. Di e manera 
alci mester baha e kantidat di ak- 
sidente ku herido i daño material 
di mas lcu 13.000 aksidente di 
trafiko pa aña. 

Ku inflashon di 2,6% fin di aña 

Kosto di bida ta subi tur 
luna sin ke stabilisá 

Desaroyo di preis Kórsou 2018, pa kategoria di konsumo (%) 

2018 


■ Voeding 

■ Drank en rookwaren 

■ Kleding en schoeisel 

■ Wonen 

■ Woninginrichting en huisraad 

■ Gezondheidszorg 

■ Ven oer en communicatie 

■ Recreatie, ontwikkeling en 

educatie 

■ Overig 


WILLEM STAD . E sifranan ku Buro di Estadistika 
ta proporshoná tur luna ta masha interesante pero na 
mesun tempu ta konfundi hende mas tantu. 
ta bula di un luna na 2017 pa 2019 pa dedusi of agregá 
un punto di porshento i esei ta lolce ta konfundi e kon- 
sumidó. 

No tin motibu pa duda den e sifranan pero nan mester 
ta mas kompakto i efisiente pa interpreta. 

E sifra promedio di preis pa konsumidó di Kórsou na 
luna di desémber 2018 a subi ku 0,6 porshento, esta di 
130.0 na novémber pa 130.8 na desémber. 

E kambionan di preis mas notabel durante e luna ku ta 
tras di lomba (desémber 2018) ta subida di preis di uso 
di elektrisidat ( + 8,6) i bahada di kerozine (-12,5%) 

E oumento na desémber 2018 (130.8) tabata 3,6 por- 
shento mas haltu lcu e CPI di desémber 2017, na lcual 
momentu a midi un CPI di 126,3. 

E sifra alci ( + 3,6%) ta indilcá lcu e nivel di preis pa kon- 


sumidó durante luna di desémber 2018 tabata 3,6% por- 
shento mas haltu kompará lcu luna di desémber 2017. 
Si kompará e periodo di e ultimo 12 luna te ku desém- 
ber 2018 lcu mes periodo un aña anterior, ta resultá lcu 
preisnan na averahe a subi ku 2,6 porshento. E CPI pro- 
medio di 12 luna a desaroyá di 125,5 na desémber 2017 
pa 128,7 na desémber 2018. 

E sifra di inflashon na desémber 2018 (2,6%) ta reflehá 
e inflashon over henter e aña 2018 i ta e resultado di 
e desaroyo di preis di e 9 kategorianan di konsumo. E 
desaroyo di preis aki ta wórdu ilustrá den e figura. 

Inflashon di Kórsou respektivamente na desémber 2017 
i over henter aña 2018 pues ta 2,6 porshento. Komo ku 
e sifra di inflashon (2,6%) ta duna un indikashon di 
subida di kosto di bida, ta rekomendabel pa usa e si- 
fra aki pa indeksashon di salario, penshun, ónderstant i 
otro entrada. 

Ku komunikashon i komprenshon por 
a evitá hopi akshon diahuebs 


WILLEM STAD . Minister Martina ta insisti ku lco- 
munikashon i komprenshon por a evitá kisas ku tin ak- 
shonnan ku ta pone sierto disturbio den e komunidat. 
Bisando esaki, sin kita ningun derechi for di kada sindi- 
kato ku por kanta alcshon na momento ku nan ta sinti 
ku nan derechi ta wordu trapá, minister Martina a kon- 
tinuá bisando. 

Komo tal den bista di minister Martina kualke diferen- 
sia di opinion lcu por tin, na mesa por solushoná nan, 
anto komo gobiérnu e ta deklará ku nan ta habri pa 
esei, tur ora bai, pero den forma di diálogo atendé tur e 
asuntunan aki. 

Minister Martina a splika lcu solushon ta posibel, pa- 
sobra al final ta rekeri atendé retonan ku tin i yega na 
solushon, pasobra lcu solushon so nos pais por sigui de- 


saroyo bai dilanti. 

Djei minister Martina a pasa over pa informá lcu tin 
perspektiva tambe, esta diferente kos ku mester kana 
mihó i e minister a sigurá ku lo traha riba esakinan, anto 
tin kosnan ku ya ta bayendo den un bon direkshon i 
alci e minister a referi na análisis dor di Banlco Sentral i 
tambe di IMF (Fondo Monetario Internashonal) ku ta 
proyektando un desaroyo ekonómiko positivo durante 
aña 2019, loke segun e minister ta indiká ku nos pais ta 
saliendo for di e trént negativo, stabilisando pa bai den 
un direkshon positivo. 

E trént aki por bin resultá den kuponan di trabou ku lo 
ser kreá i asina ei mas aktividatnan ekonómiko i ademas 
e entradanan pa por atendé diferente partinan sosial. 


Perspektiva pa turisme ta bolbe 

pinta bon pa e aña'ki 


WILLEMSTAD. Pa aña 2019 ta proyektá ku den e 
sektor di turismo lo tin mas kresementu, manera ya for 
di aña pasá esaki tabata e kaso. 

Mira proyektonan di real estate, infrastruktura, Marriot 
ku mester keda lda na mitar di e aña aki, Corendon ku 
ta lceda lda na fin di e aña aki lcu riba su mes ta enserá 
300 kupo di trabou den e sektor di hospitalidat. 

Anto e diferente konstrukshonnan ku ta na kaminda, 
esta Marriot, Corendon, Marichi Hotel den Punda, pero 
tambe e kompleho di apartamentonan den Pietermaai, 
Ref Sint Marie ku a anunsiá lcu ta bai desaroyá hinter e 
área ei, Corral Estate Santa Martha ku ta bai krea hopi 
aktividat na Bándabou. Enfin, segun minister Martina 
tin diferente desaroyo alentador na kaminda tambe den 
e selctor di empresanan childtu i mediano. 

Tambe e minister a papia di e warehouse “Reda” lcu ya 
a alkansá su punto di konstrukshon mas haltu, aki ta 


trata di mas ku 2000 meter lcuadrá di espasio. Ke men 
segun señor Martina tur ta desaroyonan ku ta bai resul- 
tá den salida for di e trént negativo ku a eksperensiá for 
di aña 2017, 2018 pa un trént positivo, ounke moderá 
na 2019. 

Tambe e minister a yama atenshon pa e espektativa pa 
un refineria Isla ku no tabata operá durante aña 2018 
i lcu awor si a kuminsá na 2019, anto lcu avansenan ku 
e komishon negoshadó ta hasiendo pa yega na un part- 
ner stratégiko lcu tin e kapital nesesario pa inverri den 
modernisashon di e refineria i garantisá su kontinuidat. 
Rekapitulando minister Martina a bisa lcu aktualmente 
Kórsou ta konfrontando retonan i ta komprondé ku tin 
lucha pa derechonan di trahadónan i den e lcuadro ei 
gobiérnu ta habri pa den forma di komunikashon, diálo- 
go yega na solushon i al final dirigi e pais aki den un 
kaminda positivo di manera ku por mira un adelanto pa 
un i tur i asina ei sigui padilanti positivamente. 

Akshon na Selikor tabata definitivamente evitable 


WILLEM STAD . Minister Steven Martina si tin 
komprenshon pa e inkietut ku ta manifestando entre 
trahadónan ya ku ta spera i tini gana pa gobiérnu aktua 
rápido i asina tin faktornan ku ta kontribui na e situashon 
ku e pais ald ta konfrontando kuné aktualmente. 

Tóg segun e minister ta nesesario hinka un ke otro den un 
kuadro basá riba e forma kon ta eksperensiá sierto susesonan 
ku ta pasando. 

Por ehémpel e alcshon di Selikor kaminda a respetá e derecho 
di sindikato, ounke mester bisa ku no mester ta asina ku 
na momento ku hasi uzo di sierto derecho esaki ta bira un 
estorbo pa Kórsou en general pasobra ta limitá e forma pa 
hasi uzo di nos kareteranan ku tur e konsekuensianan ku tur 
esakinan ta trese kuné. 

Komo tal e tipo di disturbionan aki no ta yuda den desaroyo 
di nos pais. 

Mas aleu den e kaso di Selikor ta trata di un pago ku a 
originá 2 pa 3 aña pasá, kaminda e 3 ministernan konserni 
tabatin un akuerdo kaba pa atendé e pago ku tabata den 
proseso pa keda pagá, anto tóg a tene akshon. 

Minister Martina no ta konvensi ku un akshon asina ta sirbi 
e desaroyo di Kórsou. 


AICSHON DI SITEIC TAMBE TABATA EVITABEL 

Un otro akshon manera esun di SITEK, esta e situashon di 
skol kaminda ya tabatin komunikashon konstante i a yega 
na komprondé ku e pagonan ta den proseso. 

Mas aleu segun e minister pa un skol por funshoná, esaki 
mester ser limpiá, pues ta kosnan ku por komprondé ku lo 
por kousa inkietut, pero di otro banda tabatin komunikashon 
i te hasta solushon segun minister Martina. 

Na HNO (Hospital Nobo) tambe tin 

sierto inkietut i esei no ta nada straño den proyektonan grandi 
kaminda mester pasa den un proseso di transformashon. 

Sinembargo segun minister Steven Martina konstantemente 
e kaminda ta habri pa komuniká i dialogá pa por solushoná 
e problemanan ku surgi. 

Tambe na e akshonnan di polis minister Martina a para ketu, 
bisando ku diferente punto a bini padilanti den kuadro di 
e posishon huridiko di personal i ku pa kasi 9 aña tin e 
asuntunan aki den tratamentu, korno tal e minister konserni 
a logra produsi leinan ku na e momentonan aki ta di un 
proseso bastante avansá i ta pidi parlamento pa kaba di 
atendé. 


Minister Martina a tene un litania di kosnan 

negativo ku ta pasa na Korsou 


WILLEMSTAD. Pa promé biaha den nos bida nos a tende 
minister Steven Martina papia e kosnan manera nan ta den 
tur nan realidat mugre i desagradabel ora ela menshoná e 
kosnan malu k,u ta afektando ICórsou. 

Na lugá di resitá kuantu Memorandum of Understanding 
ela firma pa proyektonan ku eventualmente lo mira lus den 
futuro, Minister Steven Martina a trese e litania dilanti ka- 
minda práktikamente tur minister tabata presente ku elcsep- 
shon di minister presidént Eugene Rhuggenaath i minister 
di finansa Kenneth Gijsbertha. 

Tambe ela duna splikashon i aldarashon riba e situashon den 
pais ku aktualmente ta pasando den turbulensia. 

Mesora minister Steven Martina a diskulpá pa ousensia di 
ministernan Rhuggenaath i Gijsbertha, kendenan ta na Au- 
ba partisipando na e konsulta entre 3 pais ku ta trata entre 
otro e krisis di Venezuela i su posibel impakto riba nos isla- 
nan. 

Steven Martina su intenshon tabata pa duna informashon 
i aldarashon riba puntonan ku ta toka kualke di e ministe- 


rionan pero primeramente a tene un introdukshon riba e 
sirkunstansia ku ICórsou ta pasando aden. 

No nesesariamente e minister a duna un notisia kayente ora 
ela atmiti ku ICórsou ta konosiendo un desaroyo bastante 
pekuliar refiriendo na desaroyonan negativo ku ta afektando 
ICórsou, por ehémpel e krisis di Venezuela di kua su impakto 
riba e komunidat di ICórsou, kada dia ta birando pió. 
Ademas di un refineria ku no a funshoná gran parti di aña 
2018 ku su influensia en general i riba kuponan di trabou. 
Tambe tin hotélnan ku a sera, Inselair den su problemanan, 
pues segun minister Martina bastante suseso ku a afektá 
ICórsou durante e ultimo aña. 

Anto mas aleu señor Martina a sigui bisa ku no mester lu- 
bidá e kantidat di strañeronan ku a drenta ICórsou, sea do- 
kumentá óf nó. 

I esei sin a menshoná e abismo ku ta sperando InseLAir un 
dje dianan aki. 

Nan ta un kantidat di asuntu ku mester keda atendé di un 
forma diligente. 

/ Brainstorm # riba esfuersonan pa mehorá 
resultado di estudio di estudiantenan Karibense 



WILLEMSTAD. Kon por subi e 
promedio di eksito di estudio di stu- 
diantenan for di e islanan di Reino 
den Karibe na Ulanda tabata e pre- 
gunta sentral durante un bishita ku 
Stichting WeConnect a hasai na Ho- 
geschool Rotterdam. 

E bishita a tuma lugá djamars ul- 
timo i por tabata relashoná lcu e 
deldarashon dje direktor di Hoge- 
school Den Haag lcende a bisa ku 
su akademia no ke mas studiante 
di Antia pasobra e resultadonan ta 
malu. 

Ron Bormans kende ta den direktiva 
di e akademia a ‘batdi kabes’ lcu lcua- 
ter studiante antiano ora nan tabata 
diskuti riba e problema lcu studian- 
tenan di Karibe ta logrando polco 
elcsito den finalisa nan estudio. 

Ku studiantenan for di Karibe nan 
tabata referi na hobennan for di Kór- 
sou, Aruba, Boneiru i Islariba. 

E problema no ta kos nobo. 

Masha tempu kaba tur hende sa ku 
solamente 10 of 15% dje studian- 
tenan ta finalisá nan estudo denter 
dje periodo di estudio regular riba 
nivel di MBO, HBO of WO na Ulan- 
da. 

Ron Bormans a bati alarma for di dos 
luna pasá ora ela deldará ku e no ke 
reldutá studiante mas riba nos isla- 
nan mientras ku no tin un solushon 
adekuado pae problema aki. 

Ela manda un lcarta pa e minister 
di enseñansa ulandes i aktualmente 
ta komebrsando lcu diferente partido 


pa haña un solushon. 

Ela splika ku “Hogeschool Rot- 
terdam ta un akademia kaminda 
tur hende ta bonbini i ku nan tin 
derecho di por studia ne akademia. 
Esei ta punto di salida di direktiva 
dje skol”. 

Sinembargo e ta haña lcu ta pérdé- 
mentu di tempu i sén pa manda e 
perlanan di nos islanan Ulanda lcu 
e speransa ku nan lo tin eksito na 
Ulanda pero pa despues realisá lcu 3 
di 4 studiante no ta finalisá e estu- 
dio lcu elcsito. 

Aparte di ku nan ta keda ku un debe- 
masha grandi, sin diploma i sin tra- 
bou. I esei no ta bon. 

Bormans a splika lcu pa haña nan a 
registrá komo 200 studiante for di 
nos islanan na su akademia pero ho- 
pio di nan falta persevereansia. 


E grupo di hobennan di WeCon- 
nect a varia di un studiante ku ta 
finallisando su estidio den Meidi- 
sina, un studiante di Teknika Sivil 
via MBO pa HBO na Hogeschool 
Rotterdami un ku ta studia pa bira 
dosente di idioma Ingles na ROC 
Mondriaan. 

Huntu lcu nan tin un studiante di 
Saba ku ta studia na Hogeschool 
Leiden pa bira dosente di segudo 
grado den Salubridat. 

Nan a konta kon nan a perseverá sea 
ku of sin yudansa di un dekano of 
dosente. 

I tin biaha tambe e dosente tabata 
manda nan bai buska vitamina D pa 
kombati nan sintimentu di soledat i 
nostalgia. 

Pero tabatin ku tabata haña yudansa 
real di dosentenan pa sigi studia di 
forma disipliná. 

OM lo pidi kastigu haltu pa esnan ku hasi 
nan mes kulpabel na eksploshon di ATM 


WILLEMSTAD. Tin un plaga na Korsou di géngnan 
lcu ta eksplotá kaheronan outomatiko (ploflu'aak). Ta 
parse ku e géngnan aki no ta realisá kiko ta e kastigu ku 
nan por risibi serka wes. 

Aki no ta solamente e echo ku ta kibra i hórta kombiná, 
pero lo akusá nan tambe di a okashoná eksploshon ku 
peliger pa hende i material. Na Ulanda ya kaba bo por 
haña un kastigu di prizon di 4 aña. Kastigunan na Kór- 
sou lo no desvia mashá for di esaki. 

Esaki no ta tur kos. Si polis gará bo lo bo mester paga e 
kantidat di plaka hórtá bék, i tambe gastunan di daño 
na por ehémpel edifisio i interiornan. 

Akinan lo apliká pena subsidiario i fasilmente esaki por 



bira un kastigu di prison di tres aña ékstra. 

OM ta rekomendá tur atrakadó di banko ku ke kibra 
ATM, pensa bon, shete aña SDKKH 


Progreso den restrukturashon ENNIA 

Veredikto huisio sumario 
tambe ta na fabor di ENNIA 







*Çu*ten<zC 'rtyowe & 


Señor ta mi wardador, mi'n tin falta di nada; 

Den cunucu di yerba verde E ta pone mi sosega. 

E ta hiba mi na awa tranquil, pa mi bolbe haya forsa. 
Salmo 23:1,2, 3 

Cu inmenso tristesa den nos curason pero agradecido 
pa tur loke nos a comparti cune, nos ta anuncia despues 
di un lucha contra su enfermedad, fayecimento di: 



Valent n Girigori 

Mihor conoci como:"Vale" 

*14-02-1959 - +30-01-2019 

Acto di entiero lo wordo anuncia despues. 



WILLEMSTAD/PHILIPSBURG - Korte di hustisia na Kórsou a trata 
e huisio sumario ku Parman International B.V (Parman), ku ta akshonista di 
ENNIA, a entamá kontra di Centrale Bank van Curaçao en Sint Maarten (CBCS). 
Parman kier a trata, pa medio di un huisio sumario, pa revoká e desishon anterior 
di korte pa loke ta trata e areglo di emergensia lcu a keda dekretá riba ENNIA. 
Wes a dikta sentensia dia 31 di yanuari 2019 den kua a rechasá tur demanda di 
Parman. CBCS den e kuadro aki ta kontinuá ku e proseso di restrukturashon di 
ENNIA, na interes di e tur asegurado. 





























AWEMainta 


Dialuna, 4 Februari 2019 


-Mainta 

E unico corant GRATIS 





Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona ” 


UKe nos riba facebooK 

Keda “up to date” ij MKe nos riba facebool 
www.facebooK.com/awemainta 




Subi riba nos website 


www.awemainta.com 



AWEMainta completamente 

DIGITAL 


















